runetrust/blame-folketinget-dk huggingface dataset:
Frank Jensen (S), 1999-02-10:
Jeg vil gerne takke for debatten, og jeg skal ikke forlænge den yderligere, men blot sige om de fremsatte forslag til vedtagelse, at for regeringens vedkommende mener vi ikke, at der er behov for nogen ny vedtagelse om det retlige og det indre samarbejde i forbindelse med debatten i dag, fordi vi jo for under et år siden, nærmere præciseret den 14. april sidste år, havde en lignende debat, hvor vi med et meget bredt flertal her i Folketinget vedtog et forslag til vedtagelse, der på mange måder, ja faktisk på alle punkter,
Jens Peter Vernersen (S), 2002-12-06:
Der er jo en ting, der er rart i denne her situation at sige til fru Gitte Seeberg, og det er, at vi stort set på alle punkter, hvor de mest utrolige påstande fremføres, kan henvise til regeringens egne publikationer, til Økonomisk Redegørelse, til Finansredegørelsen osv. Man kan jo bl.a. se af Økonomisk Redegørelse, at det private forbrug i de 9 år, vi havde en socialdemokratisk ledet regering, steg med 2 pct. om året, hvert eneste år.
Tom Behnke (KF), 2008-10-30:
Den eneste chance, vi har for at bekæmpe den grænseoverskridende kriminalitet, er at samarbejde på tværs af landene og på tværs af landegrænserne, og sikre, at forbryderne ikke bare kan shoppe rundt fra land til land, og sikre, at den grænseoverskridende kriminalitet bekæmpes i et samarbejde, så forbryderne får det rigtig svært.
Tina Nedergaard (V), 2011-02-23:
Det, jeg har sagt, er, at jeg ønsker en analyse, der afdækker alle aspekter, herunder en sikring af regional uddannelsesdækning, som er særlig betydningsfuld – synes jeg – for vores videregående uddannelser eller på Undervisningsministeriets ressortområde, fordi der er mange af professionsbacheloruddannelserne, som retter sig mod specifikke funktioner, som skal udføres,
Hans Christian Schmidt (V), 2002-03-11:
Ja, sådan er det jo, og jeg var og er stedse enig i, at man skal prioritere det, sådan som vi også har været enige om i Folketinget, nemlig at det er genbrug først, og så skal man få effektivitet ud af det, måske til forbrænding eller som energi og derefter til sidst deponering.
Frode Sørensen (S), 2003-11-14:
Kan fru Colette Brix så bekræfte, at det vil sige, at det løfte fra statsministeren, som jeg har haft lejlighed til at drøfte med hr. Kim Andersen, så altså rækker under 1 år, fordi man allerede fra sidste år har haft en opfattelse af, at hjemmeserviceordningen skulle afvikles.
Jakob Sølvhøj (EL), 2018-04-06:
Jeg synes, at der i det her forslag ligger det gode, at det på den ene side forpligter uddannelsesinstitutionerne til faktisk at gøre det – og gør de det, kan vi kun glæde os, for så er ulejligheden ved at udmønte det her forslag jo ret lille – men at det på den anden side giver meget vide rammer, nærmest helt vide rammer for, at man både inden for den enkelte uddannelsesretning og på den enkelte uddannelsesinstitution håndterer det her ud fra den konkrete elevgruppe, man har, deres alder, deres sted i livet, deres placering i uddannelsessystemet osv. osv. Så jeg synes ikke, man med det her er ved at igangsætte en detaljeret centralistisk regulering af området.
Rune Lund (EL), 2005-11-02:
Derfor vil jeg gerne spørge: Vil beskæftigelsesministeren sikre og garantere, at de to konkrete mennesker, der her er tale om, enten bliver overflyttet til matchgruppe 5, eller, som en anden løsning, at de her mennesker ikke vil blive ramt, selv om de er i matchgruppe 4, af de regler, som ministeren nu er ved at indføre?
Rasmus Nordqvist (ALT), 2019-12-20:
Først vil jeg sige, at jeg er rigtig glad for at høre, at Venstre gerne vil bruge afgifter i forhold til den grønne omstilling – det ser jeg frem til ved forårets forhandlinger om klimahandlingsplaner, altså at man ikke er bange for at bruge afgifter, som vi ellers har hørt.
Lotte Bundsgaard (S), 2003-03-26:
De her skattelettelser, som regeringen har foreslået, de ufinansierede skattelettelser, hvilken betydning tror han, de vil få for kommunernes økonomi? Vil det betyde, at man skal skære ned, eller vil det betyde, at der vil kunne blive flere penge til børn, til ældre og til skolerne, som regeringen trods alt lovede i valgkampen at der ville blive?
Pelle Dragsted (EL), 2023-04-19:
Det gælder det forslag, vi behandler nu, altså i forhold til hvordan man kan sikre, at man over en bred kam sørger for, at de her finansinstitutioner og banker bidrager til at forhindre den globale opvarmning, og det gælder det næste forslag, som altså handler om et specifikt forbud mod udlån til ekspansion af fossile aktiviteter.
Jens Heimburger (KF), 1998-05-07:
Til slut vil jeg understrege, at Det Konservative Folkeparti mener, at Danmarks interesser bedst varetages ved, at vi sidder med ved bordet og laver fælles regler, frem for at vi som et lille, åbent land afhængig af vor udenrigshandel står uden for døren. Det vil være en katastrofe for Danmark at få Norgelignende vilkår, hvor vi daglig vil modtage telefaxer med nye regler, vi ikke selv har været med til at bestemme, men som vi er tvunget til at følge.
Simon Emil Ammitzbøll (RV), 2005-04-13:
Der er dog et enkelt punkt, som fru Line Barfod allerede har været inde på i et af sine spørgsmål, og som jeg også vil fæstne mig lidt ved, nemlig hvorfor justitsministeren vælger ikke at følge betænkningens indstilling vedrørende regulering af honorarer i forbindelse med retshjælp.
Jeppe Kofod (S), 2002-11-28:
Jeg takker for de tilkendegivelser, der har været positive omkring vores forslag til vedtagelse og håber i øvrigt, at regeringen i fremtiden vil indgå en tæt dialog om den konkrete udmøntning af den handlingsplan, den opfølgningsplan, der er fra Johannesburgtopmødet.
Lars Løkke Rasmussen (M), 2025-01-21:
Det er jo i øvrigt også en mulighed for at påvirke tingene, og nogle af de forhold, som jeg ved også ligger ordføreren for forslagsstillerne på sinde, skal jo også adresseres i det: det undervisningsmateriale, der bruges i det palæstinensiske selvstyre, den tilgang, man har til palæstinensiske fanger, som jo for tiden ligesom honoreres efter alvoren af de gerninger, som de har begået og sådan noget.
Per Clausen (EL), 2012-05-30:
Jeg skal gerne fortsætte den meget spændende og inspirerende debat om DREAM-økonomerne, ikke mindst fordi forskningschefen for disse fremragende forskere jo her i lørdags til dagbladet Information sagde, at når nu det udviklede sig meget anderledes med arbejdsstyrken, end man havde forventet, burde man måske overveje, om det var rigtigt at prioritere det at øge arbejdsstyrken som det absolut vigtigste, altså om man skulle fastholde den prioritering.
Louise Frevert (DF), 2002-05-03:
Hvis man ikke er i stand til at hjælpe med at kunne genoplive et menneske, vil der i forbindelse med hjertestop gå 10 minutter, før de fleste vil dø, hvis anden hjælp ikke er nået frem. Hjernen og kroppens øvrige vitale organer vil hurtigt tage skade uden ilt.
Kirsten Brosbøl (S), 2015-05-13:
Som vi jo lige har drøftet under behandlingen af det forrige forslag, er skoven meget værdifuld, ikke mindst for vores biodiversitet, og derfor vil jeg også tillade mig igen at glæde mig over, at vi nu står med endnu et forslag, der handler om netop biodiversitet i vores skove.
Anne Baastrup (SF), 2006-11-30:
Nu kan det godt være, at man i Næstved Kommune ikke har store virksomheder, men sagen er den, at langt de fleste store virksomheder, der har lokalfilialer rundtomkring, har en generel regel, der går ud på, at hvis der er pletter på straffeattesten, så ansætter de ikke folk, uanset hvor god den enkelte afdelingsleder er.
Jann Sjursen (KRF), 2000-10-26:
Men det er vigtigt også for Kristeligt Folkeparti, når vi taler om en liberalisering af markederne, om adgang for ulandenes produkter til ilandenes markeder, at man så samtidig konstaterer, at det bliver nødvendigt i et vist omfang at beskytte de selvsamme lande mod ilandenes produkter.
Lisbeth Bech-Nielsen (SF), 2024-05-16:
, fordi vi har fået finansielle supermarkeder, der nu ser realkreditområdet som en malkeko, der skal tjenes milliarder på, i stedet for den grundlæggende idé om, at der er et hvile i sig selv-princip, og så er der nogle risici og noget administration, der skal betales for via bidragssatserne.
Høgni Hoydal (T), 2009-01-22:
Jeg har forstået, at tidsplanen for denne finansielle pakkes vedtagelse strækker sig over 10-14 dage, og hvis vi fra færøsk side skal kunne forhandle om denne sag og også måske få nogle ændringer til det lovforslag, der ligger her, når det gælder Færøerne, så kræver det jo en meget hurtig handling.
Thomas Danielsen (V), 2022-12-13:
Og jeg ved ikke, hvor mange af ordførerens pensionsmidler ordføreren vil placere på Alternativets troværdighed, hvor man nu for få dage siden, da man kunnne se, at man er langt væk fra indflydelse, lige pludselig kommer i tanke om, at man gerne vil støtte det her og siger: Det beslutter vi os for nu; nu vil vi gerne støtte den her advokatvurdering.
Henrik Høegh (V), 2012-11-21:
Det er meningen, at den digitaliseringensaftale, der er indgået mellem regeringen og KL, skal udmøntes, og det vil give miljøministeren mulighed for at beslutte, at Kort- og Matrikelstyrelsen kan stille de såkaldte grunddata frit til rådighed for andre – både andre offentlige myndigheder, virksomheder og borgere – som herefter slipper for at betale for anvendelse af disse data.
Trine Pertou Mach (EL), 2025-11-19:
Det, at vi altså rent faktisk ikke bare er Danmark, men er formandsland for Den Europæiske Union og har en midlertidig plads i FN's Sikkerhedsråd, må også være ganske vægtigt, og det vil også give nogle relationer til andre lande, der kunne bistå os i at lægge det pres, der skal til.
Kirsten Brosbøl (S), 2006-02-09:
Vi snakker om børn, som hidtil har kunnet få meget, meget specialiserede undervisningstilbud i amtsligt regi – børn, som ikke kan gå i en almindelig folkeskole, men har et helt særligt behov for at være i et miljø, hvor der er høj faglighed og kendskab til lige præcis de børns problemer.
Mattias Tesfaye (S), 2025-12-11:
Kommunerne skal allerede efter gældende regler sikre, at alle kommunens tilbud er indrettet forsvarligt, og at personalet har adgang til de fornødne hjælpemidler og til førstehjælp i ulykkestilfælde, når arbejdets art og forholdene i øvrigt gør det påkrævet.
Ane Halsboe-Larsen (S), 2012-05-30:
Fra dag et, og det kan jeg sige helt ærligt som mit partis ordfører på det her område, har det været en højt prioriteret opgave for regeringen at gøre noget ved, at vi taber skatteindtægter, arbejdspladser og kontrol med vores eget arbejdsmarked, fordi man i 10 år har set passivt til på det her område.
Søren Egge Rasmussen (EL), 2020-01-14:
Det er sådan set interessant, at vi havde en proces, hvor man forbød det på kornmarker til brødkorn, og så var der faktisk nogle bryggerier, som begyndte at se skriften på væggen, inden forbrugerne holdt op med drikke deres øl, og som kom frem til, at de sådan set gerne ville lave kontrakter med landmænd om, at der ikke skulle bruges Roundup tæt på høsten, sådan at vi trygt kan drikke videre og indtage øl uden Roundup.
Lotte Rod (RV), 2025-05-07:
Lærerne og pædagogerne skal have overskud til at give et kram og lytte, når man har haft en lortemorgen, fordi ens forældre har drukket og været oppe at toppes det meste af natten, eller fordi man har mistet sin hund eller ens bedstemor har fået kræft.
Karina Adsbøl (DD), 2023-11-21:
er en landsdækkende græsrodsbevægelse, som startede i 2019 med at demonstrere i flere forskellige byer netop for at gøre opmærksom på normeringer i daginstitutionerne, og de selv skriver inde på deres hjemmeside – og jeg citerer: »Hvis man har ansvaret for 10 børn på en gang, kan man kun slukke brande og undgå ulykker –
Karen J. Klint (S), 2010-03-04:
Hvis vi ikke passer på og får noget dynamik ind i, hvordan menighedsrådene skal have det, og de måske også engang imellem oplever en ny præst, der kan give lidt nyt liv til sognet, tror jeg godt, vi kan frygte, at interessen for menighedsråd vil falde.
Mike Legarth (KF), 2009-05-14:
En anden detalje i hele hr. Rasmus Prehns fremlæggelse er, at Socialdemokraterne jo om nogen har stået ude på hovedtrappen foran Christiansborg og forlangt mere kontrol og gjort opmærksom på, at i en sag - som man i øvrigt selv har bragt i medierne - er der en eller anden form for svigt, og nu må regeringen se at gøre noget.
Jørgen Arbo-Bæhr (EL), 2006-05-09:
Meget konkret vil jeg godt spørge: Er det Socialdemokraternes dagsorden i de her velfærdsforhandlinger at sørge for at forebygge nedslidning gennem flere ansatte i den offentlige service, eventuelt sammen med mere indflydelse på eget arbejde osv. osv., som alt sammen er noget, der kan medvirke til at forebygge fysisk og psykisk nedslidning?
Helge Adam Møller (KF), 2004-04-15:
Vi har bevilget 1.500 mio. kr. ekstra over 4 år - det er 350 mio. kr. ekstra om året - vi har hævet strafferammen for vold mod de ansatte i fængslerne; vi har lavet og er i gang med implementere og indføre en skærpet indsats over for narko, som gør det bedre både for de indsatte og de ansatte at være i fængslet; vi har lavet langt flere behandlingstilbud, end der har været før, både i forbindelse med alkohol og narko. Vi har indført noget for noget, som betyder, at de fanger, der opfører sig på en sådan måde, at de til fulde lever op til de regler, der nu gælder i fængslet, passer deres uddannelse og arbejde, og hvad de ellers laver, og overholder reglerne, kan blive løsladt efter halvdelen af tiden i stedet for efter to tredjedele, og det er jo også til gavn for de indsatte; vi har lavet en særlig arrestafdeling på Politigården, et superfængsel, således at de allermest problematiske for de ansatte rundt på landets fængsler kan indsættes der.
Keld Albrechtsen (EL), 2000-02-09:
Det bør stadig være muligt for Strukturdirektoratet at bevilge støtte til økologiske forskningsprojekter efter udtalelser fra Det Økologiske Fødevareråd, altså ifølge lovens kapitel 5. Vi vil da gå positivt ind i det her i udvalgsarbejdet, men det er altså meget vigtigt for os, og det vil jeg gerne understrege, at disse rådgivende udvalg får en god sammensætning, og jeg vil ligesom hr. Touborg lægge meget vægt på, at disse ting kommer i orden i den endelige form.
Johanne Schmidt-Nielsen (EL), 2015-11-05:
Hr. Naser Khader og udlændingeministeren påstår at beskytte demokratiet, men det kendetegner vel netop ikke et demokrati, at politikere lader tildelingen af rettigheder afhænge af borgernes lovlige politiske ytringer, uanset hvor uenig man er i de ytringer.
Peder Hvelplund (EL), 2025-05-06:
Men nu så vi jo, som jeg også nævnte i min motivering, senest en psykiater, som har været af sted på et årsmøde, og som efterfølgende har lagt et opslag op på LinkedIn, hvor det også er ret tydeligt at se, at der også i faglige kredse er en stor bekymring for, at al den efter- og videreuddannelse, der tilbydes, stort set enten kommer direkte fra industrien eller indirekte er finansieret af industrien.
Kristian Thulesen Dahl (DF), 2021-12-21:
Jeg prøvede også undervejs her i løbet af eftermiddagens debat at stille nogle spørgsmål, der sådan skal lede lidt fremad, i forhold til hvordan vi i virkeligheden sikrer, at der er lighed for loven, og nu tager jeg ordet, fordi hr. Simon Emil Ammitzbøll-Bille lige præcis kom ind på det med lighed for loven; det var det med grisene, tror jeg.
Gitte Lillelund Bech (V), 2005-12-15:
Vi ved, det er et lokalt ønske, som har været prioriteret meget, meget højt lokalt de seneste år, og da det ikke har nogen trafiksikkerhedsmæssige konsekvenser, synes vi, det er naturligt at efterkomme ønsket, og det er så det, lovforslaget går ud på.
Birthe Rønn Hornbech (V), 1999-04-29:
Så vil jeg godt sige her som under det tidligere lovforslag, at med de tilkendegivelser, statsministeren har givet Folketinget igen og igen om, at Folketinget skal have bedre muligheder for at planlægge arbejdet og for at behandle lovforslagene forsvarligt, går jeg også ud fra, at justitsministeren her er enig i, at forslag, der er fremsat for en uge siden, naturligvis ikke kan gennemføres på de få arbejdsdage, der er tilbage i dette folketingsår.
Thor Gunnar Kofoed (V), 2002-02-20:
Rent faktisk vil bornholmerne få meget større glæde af det der ord region, og det bunder i, at i flere år, ja, faktisk i to regeringsperioder, har man haft mindre og mindre slagkraft over for den daværende regering, og derfor ville man have mere indflydelse på det, man selv ville foretage sig. Men det var ikke muligt med den tidligere regering, og derfor blev det her lovforslag lavet, som det er nu.
Morten Østergaard (RV), 2006-03-28:
Nu er det jo sådan, at Det Radikale Venstre sammen med Socialdemokratiet og SF har fremsat et forslag til vedtagelse, hvor man kan læse de fem pinde, som jeg gentagne gange forsøgte at få fru Henriette Kjær til at forholde sig til, og der fremgår det ret klart, hvad vores konkrete forslag er.
Svend Heiselberg (V), 1998-04-16:
Jeg tror også, det vil være sådan, at minimetrobanen kommer til at køre på en betryggende måde, men det er klart, at det altid er lettest at stille sig op og sige, at det, som et stort flertal har vedtaget, nok er noget skidt, og nu skal vi have det undersøgt.
Yildiz Akdogan (S), 2011-04-06:
Det her er et demokratisk problem, som jeg også synes i høj grad fortjener opmærksomhed fra Folketingets side, så at sige, at kommunerne kan gå ned og kigge på de enkelte dele og prøve at komme med nogle løsningsforslag, er i mine øjne at sende aben videre.
Jesper Petersen (SF), 2011-06-14:
Det, jeg bare stilfærdigt tillader mig at påpege, er, at det måske ikke er så nemt endda, når den regering, som hr. Mike Legarth er en del af, to gange har måttet tage ønsket om det her af lovprogrammet, fordi man ikke kunne få det ført ud i livet, fordi der er alle de andre steder end i forbindelse med ejendomsværdiskatten, hvor man bruger den vurdering.
Meta Fuglsang (SF), 2009-05-05:
Jeg kan jo se i bemærkningerne til lovforslaget i det afsnit, der handler om diplomatiske forsikringer, at for et land som Danmark, der indtager en ledende rolle i den internationale bekæmpelse af tortur, er det vigtigt ikke at give indtryk af at gå lige til grænsen med risiko for at overskride den, og at beskyttelse af menneskerettigheder bør ske med en betydelig sikkerhedsmargen.
Ole Sohn (SF), 2005-11-29:
Altså, når Venstre kan se, at hvis man kan udvide den musikskolelov, som i øvrigt i sin tid blev vedtaget på initiativ af SF og Socialdemokraterne, og som har vist sig at være en så fantastisk gave til det kommunale kulturliv, med kulturskoler, som man får andre kunstneriske retninger som billedkunst og drama ind under, så får man den løftet.
Pernille Skipper (EL), 2021-10-12:
at alle de mennesker, for hvem den her lovgivning er hamrende nærværende og er fuldstændig afgørende for deres liv og deres psykiske velbefindende, deres mulighed for at leve som den, de er, i den verden og det samfund, vi er i, har valgt at se fodbold i stedet for at sidde og følge med her, for det må være så forfærdeligt at høre på, at det her bliver nedgjort til noget, der bare handler om nogens følelser, og at det handler om, at man skal snakke sammen, hvis man driller hinanden.
Ole Hækkerup (S), 2000-04-13:
Teknologien og markedet udvikler sig jo hele tiden hurtigt, og vi skal sørge for at sætte rammer op og lave regler hele tiden, sådan at den frie konkurrence sikres, og det skal vi selvfølgelig gøre for at få lavere priser. Så skal vi også sørge for at lave rammer og sætte grænser, sådan at der hele tiden udvikles nye produkter og nye tjenester, så vi er sikre på, at Danmark er med fremme i udviklingen af nye produkter på det her område.
Marlene Harpsøe (DD), 2024-01-24:
Mener ministeren, at der er brug for at forbedre adgangen til og kvaliteten af de palliative indsatser i hele landet, og er ministeren i den forbindelse enig med sin partifælle Per Bach Laursen, Venstre, når han udtaler, at en flytning af Sengeafsnittet for Lindrende Behandling og det udadgående palliationsteam til Aalborg vil medføre et betydeligt kvalitetstab for døende borgere i Vesthimmerlands Kommune og Himmerland?
Jacob Buksti (S), 1998-03-27:
Når så hr. Holger K. Nielsen taler om disse menneskesyn, som jeg også selv talte om - vi har jo taget forsmag på lidt af debatten - så synes jeg, at jeg bliver nødt til at sige, at hr. Holger K. Nielsen og SF jo også har et ansvar for, hvordan og hvorledes samarbejdsmulighederne er i Folketinget.
Jan E. Jørgensen (V), 2012-05-09:
Nu må statsministeren bestemme sig, fordi enten mener statsministeren, at den nuværende regering sender børn i fængsel, det risikerer man i hvert fald, for det har statsministeren lige sagt at man risikerer med 15-17-årige, og så var det, man sagde i sin 1. maj-tale, forkert, eller også sender den nuværende regering ikke 15-17-årige børn i fængsel, og så var det, statsministeren sagde i sin 1. maj-tale, også forkert, for så adskiller man sig ikke fra den forrige regering.
Merete Scheelsbeck (KF), 2017-05-24:
Som jeg allerede har nævnt, er vi meget optaget af, at vejpakken også kommer til at indeholde en ny definition af cabotagekørsel og har fokus på, at der ikke skal være de her gråzoner mere. I forhold til det, der bliver sagt, om, at danske chauffører bliver arbejdsløse, vil jeg sige, at det jo bare ikke er et problem lige nu.
Kim Edberg Andersen (DD), 2024-05-22:
Så er mit spørgsmål så, hvornår vi gør det, for hvis det, ordføreren siger, er, at ordføreren er enig i, at loven ikke er blevet overholdt, er det jo ikke nok, at man så efterfølgende bare siger, at vi så også skal se på, hvordan vi kan gøre det bedre i fremtiden.
Lotte Rod (RV), 2022-04-29:
Men når jeg alligevel rejser det her forslag, er det, fordi jeg har en oplevelse af, at det trods alt er en lille smule tilfældigt, hvad det er, vi sætter på dagsordenen, eller hvem der lige kender hvem, for vi har jo ikke sådan en systematik, og vi kender heller ikke nødvendigvis alt det, der foregår.
Martin Henriksen (DF), 2019-04-26:
Det kommer nok ikke som den store overraskelse, men jeg kunne godt tænke mig at vide, om det dybest set er Enhedslistens holdning, at svaret til de borgere, som føler at det går ud over deres grænse, at de i en meget sårbar situation skal blive serviceret af en repræsentant for det offentlige, som f.eks. bærer det muslimske tørklæde, er, at det må de bare finde sig i?
Michael Aastrup Jensen (V), 2010-05-18:
Vi kan ikke andet end at bifalde dette, da sådanne reformer kan være med til at fremtidssikre begge organisationer og gøre dem til endnu mere effektive vagthunde for demokrati og menneskerettigheder i det unikke fællesskab af såvel EU- og ikke EU-lande, som Europarådet nu engang er.
Lotte Rod (RV), 2016-05-12:
Venstre, Socialdemokraterne, Dansk Folkeparti, Liberal Alliance og De Konservative aftalte sidste år med hinanden, at man kunne give dispensation, sådan at mennesker, som havde fået bøder på 3.000 kr. eller derover, alligevel ikke skulle have en karensperiode, men det skulle så bare ikke gælde for færdselsbøder.
Tina Nedergaard (V), 2007-03-13:
Men når nu lønmodtagerorganisationerne og arbejdsgiverorganisationerne i fællesskab skal indstille hertil, er jeg ret tryg ved, at der ikke sættes højere krav, end at det med rimelighed kan forventes, at hvis man har de grundlæggende færdigheder og kundskaber med fra grundskolen, sådan som det fremgår af folkeskolens formålsparagraf, så skal man kunne klare det.
Pernille Vigsø Bagge (SF), 2008-02-28:
Det er blevet sagt så fint af de foregående ordførere, men jeg synes dog, at vi måske skulle lytte til de høringssvar, der siger, at der kan være et berettiget ønske om, at vi, når man ønsker at få sin aske spredt over åbent hav, ikke er nødt til at give et skriftligt tilsagn, men at et mundtligt tilsagn også er tilstrækkeligt i den forbindelse.
Eigil Andersen (SF), 2008-11-12:
Så jeg vil gerne spørge, om en forebyggende indsats, bedre muligheder lokalt på arbejdspladserne, større kontrol fra Arbejdstilsynet og bedre straffemuligheder og bedre information er nogle overskrifter, som regeringen kunne tilslutte sig at man skulle gøre en indsats for for at fremme det gode arbejdsmiljø.